กงซาลู แกดึช

กงซาลู มานูแวล กังชีญู แกดึช (; เกิดวันที่ 29 พฤศจิกายน ค.ศ. 1996) เป็นนักฟุตบอลชาวโปรตุเกส ปัจจุบันเล่นในตำแหน่งปีก ให้แก่เรอัลโซซิเอดัด สโมสรในลาลิกา และทีมชาติโปรตุเกส

แกดึชเริ่มต้นอาชีพนักฟุตบอลที่ไบฟีกา โดยเปิดตัวกับทีมสำรองในเดือนเมษายน ค.ศ. 2014 และเปิดตัวกับทีมหลักในอีกหกเดือนถัดมา หลังจากทำประตูได้ 11 ประตูใน 68 นัดตลอดการแข่งขันทั้งหมด เขาก็ย้ายไปยังปารีแซ็ง-แฌร์แม็งด้วยค่าตัว 30 ล้านยูโรในเดือนมกราคม ค.ศ. 2017 และเล่นให้กับสโมสรนี้เพียง 13 นัด จากนั้นถูกยืมตัวไปเล่นให้กับบาเลนเซียก่อนที่จะย้ายไปร่วมสโมสรนี้ถาวรด้วยค่าตัว 40 ล้านยูโรในเดือนสิงหาคม ค.ศ. 2018

แกดึชลงเล่นมากกว่า 50 ครั้งให้กับทีมชาติโปรตุเกสระดับเยาวชนตั้งแต่รุ่นอายุไม่เกิน 15 ปี มาจนถึงรุ่นอายุไม่เกิน 23 ปี จนกระทั่งได้ลงสนามกับทีมชาติชุดใหญ่ในเดือนพฤศจิกายน ค.ศ. 2015 ขณะมีอายุเพียง 18 ปี เขาเป็นส่วนหนึ่งของทีมที่แข่งขันฟุตบอลโลก 2018 และฟุตบอลชิงแชมป์แห่งชาติยุโรป 2020 เขายังทำประตูในยูฟ่าเนชันส์ลีก 2019 รอบชิงชนะเลิศ ช่วยให้ทีมชนะเลิศเป็นสมัยแรก

 อ้างอิง 

แหล่งข้อมูลอื่น

National team data 

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:ปีกฟุตบอล
หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในลาลิกา
หมวดหมู่:ผู้เล่นนักฟุตบอลต่างชาติในลีกสเปน
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นเรอัลโซซิเอดัด
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากเขตซังตาไร
หมวดหมู่:ผู้เล่นในชุดชนะเลิศยูฟ่าเนชันส์ลีก